น.1 ตรวจสายใต้ใหม่ รณรงค์ขับขี่ปลอดภัย เมาไม่ขับ ส่งคนกลับบ้าน 
เมื่อเวลา 17.30 น. วันที่ 12 เม.ย. ที่สถานีขนส่งผู้โดยสารกรุงเทพ(สายใต้ใหม่) พล.ต.ท.ศานิตย์ มหถาวร รรท.ผบช.น. พร้อม พล.ต.ต.สมพงษ์ ชิงดวง พล.ต.ต.พูลทรัพย์ ประเสริฐศักดิ์ รอง ผบช.น. พล.ต.ต.อุทาสิน ฤทธิ์เรืองเดช ผบก.น.7 และเจ้าหน้าที่ตำรวจในพื้นที่ บก.น.7 ทั้ง 11 โรงพักร่วมเปิดโครงการรณรงค์ขับขี่ปลอดภัย เมาไม่ขับ ส่งคนกลับบ้าน ป้องกันอาชญากรรม ช่วงเทศกาลสงกรานต์ ประจำปี 2559 และลงพื้นที่ตรวจสอบความเรียบร้อยของพี่น้องประชาชนที่เดินทางกลับต่างจังหวัดบริเวณสถานีขนส่งสายใต้ใหม่,พล.ต.ท.ศานิตย์ กล่าวว่า รู้สึกยินดีเป็นอย่างยิ่งที่ได้มาเปิดโครงการ รณรงค์ขับขี่ปลอดภัย เมาไม่ขับ ส่งคนกลับบ้าน ป้องกันอาชญากรรม ช่วงเทศกาลสงกรานต์ ประจำปี 2559 เป็นที่เข้าใจกันว่าในช่วงเทศกาลสงกรานต์ของทุกๆ ปีนั้น จะมีวันหยุดราชการติดต่อกันหลายวัน ซึ่งในช่วงเวลาดังกล่าว ประชาชนส่วนมากจะเดินทางกลับบ้านต่างจังหวัด แต่ยังมีประชาชนบางส่วนสังสรรค์ในกทม.,ทั้งนี้อาจจะเกิดเหตุอาชญากรรมขึ้นได้ เพื่อเป็นการป้องกันปราบปรามอาชญากรรมในช่วงเทศกาลสงกรานต์ ทางสำนักงานตำรวจแห่งชาติ (ตร.) ได้มีคำสั่งให้ทุกกองบัญชาการ และกองบังคับการทั้งหมด ระดมหมายจับค้างเก่า ตั้งแต่วันที่ 1-10 เม.ย.59 และขอให้เจ้าหน้าทุกนายปฏิบัติหน้าที่ด้วยความระมัดระวัง สรางภาพลักษณ์ที่ดีของตำรวจ เพื่อให้ประชาชนเกิดความมั่นใจ,ทั้งนี้หลังจากเปิดโครงการเรียบร้อยแล้ว พล.ต.ท.ศานิตย์ มหถาวร รรท.ผบช.น. ได้เดินทางไปตรวจเยี่ยมประชาชนที่กำลังจะเดินทางกลับบ้านต่างจังหวัด ภายในสถานีขนส่งสายใต้ใหม่ โดยมีการมอบลูกอม และแผ่นป้ายรณรงค์โครงการดังกล่าว และเดินทางไปตรวจวัดปริมาณแอลกอฮอล์ของคนขับรถทัวร์ที่กำลังจะออกเดินทางต่างจังหวัด ผลปรากฏไม่พบว่ามีพนักงานขับรถรายใดที่มีปริมาณแอลกอฮอล์ในร่างกาย
น.1 ตรวจสายใต้ใหม่ เปิดโครงการรณรงค์ ขับขี่ปลอดภัย เมาไม่ขับ ส่งคนกลับบ้านป้องกันอาชญากรรม ช่วงเทศกาลสงกรานต์ ตรวจความเรียบร้อยพี่น้องประชาชนเดินทางกลับต่างจังหวัดบริเวณสถานีขนส่งสายใต้ใหม่
ตรวจสายใต้ใหม่,น.1,รักษาการ น.1,ขับขี่ปลอดภัย เมาไม่ขับ ส่งคนกลับบ้าน,ป้องกันอาชญากรรม,ขนส่งสายใต้ใหม่,ศานิตย์ มหถาวร,ข่าว,ไทยรัฐ,ไทยรัฐออนไลน์,ข่าวทั่วไทย